રાષ્ટ્રપિતા મહાત્મા ગાંધી કહેતા હતા કે,‘સાચું ભારત ગામડાંમાં વસે છે.' મહાત્મા ગાંધીથી માંડીને હરિત ક્રાંતિના જનક એમ.એસ.સ્વામિનાથન સહિતના મહાનુભાવો કહે છે કે, જો દેશના ગામડાંઓ સ્વનિર્ભર બનશે તો દેશ આબાદ થશે અને જો ગામડાં ભાંગી જશે તો દેશ બરબાદ થઈ જશે.… આજે વાસ્તવિકતા શું છે? દેશમાં શહેરીકરણ વધી રહ્યું છે. ગામડાંઓ ખરેખર ભાંગી રહ્યાં છે. દેશના જીડીપીમાં કૃષિનું યોગદાન માંડ ૧૬ ટકા જેટલું છે, પરંતુ ૧૩૦ કરોડની વસતીમાંથી ૬૦થી ૬૫ કરોડ પ્રજા ખેતી પર નભે છે. વર્ષ ૨૦૧૧-૧૨માં થયેલું કૃષિ સેન્સસ કહે છે કે, દેશના ૬૭ ટકા ખેડૂતો સીમાંત અને નાના છે કે જેની પાસે માંડ એક હેકટરથી ઓછી જમીન છે. બાકીના ૧૮ ટકા ખેડૂતો પાસે બે હેકટરથી ઓછી જમીન છે. .